9.5.2007 Jurnalul Oficial al Uniunii Europene L 119/31 DECIZIA CONSILIULUI din 23 aprilie 2007 privind semnarea şi punerea în aplicare cu titlu provizoriu a unui protocol la Acordul de parteneriat și cooperare, de stabilire a unui parteneriat între Comunitățile Europene şși statele membre ale acestora, pe de o parte, și Federația Rusă, pe de altă parte, pentru a ţine seama de aderarea Republicii Bulgaria și a României la Uniunea Europeană (2007/318/CE) CONSILIUL UNIUNII EUROPENE, având în vedere Tratatul de instituire a Comunității Europene, în special articolul 44 alineatul (2), articolul 47 alineatul (2) ultima teză, articolul 55, articolul 57 alineatul (2), articolul 71, articolul 80 alineatul (2), articolele 93, 94, 133 şi 181a, coroborate cu articolul 300 alineatul (2) primul paragraf teza a doua și alineatul (3) primul paragraf, având în vedere Tratatul de aderare a Republicii Bulgaria şi a României, în special articolul 4 alineatul (3), având în vedere Actul de aderare a Bulgariei și a României, în special articolul 6 alineatul (2), având în vedere propunerea Comisiei, întrucât: (1) La 23 octombrie 2006, Consiliul a autorizat Comisia, în numele Comunității şi al statelor sale membre, să negocieze cu Federaţia Rusă un protocol la Acordul privind parteneriatul și cooperarea care stabileşte un parteneriat între Comunitățile Europene şi statele membre ale acestora, pe de o parte, şi Federația Rusă, pe de altă parte (!), pentru a ține seama de aderarea Republicii Bulgaria și a României la Uniunea Europeană. (2) Sub rezerva eventualei încheieri a acestuia la o dată ulte- rioară, protocolul ar trebui semnat în numele Comuni- tăților Europene şi al statelor membre ale acestora. () JO L 327, 28.11.1997, p. 3. (3) Protocolul ar trebui pus în aplicare cu titlu provizoriu de la data semnării sale, până la finalizarea procedurilor relevante pentru încheierea formală a acestuia, DECIDE: Articolul 1 Preşedintele Consiliului este autorizat prin prezenta decizie să desemneze persoana (persoanele) împuternicită(e) să semneze, în numele Comunităților Europene şi al statelor membre ale acestora, protocolul la Acordul de parteneriat și cooperare, de stabilire a unui parteneriat între Comunitățile Europene şi statele membre ale acestora, pe de o parte, și Federația Rusă, pe de altă parte, pentru a ține seama de aderarea Republicii Bulgaria și a României la Uniunea Europeană, sub rezerva unei eventuale încheieri a acestuia la o dată ulterioară. Textul protocolului se anexează la prezenta decizie. Articolul 2 Până la intrarea sa în vigoare, protocolul se aplică, cu titlu provizoriu, de la data semnării sale. Adoptată la Luxemburg, 23 aprilie 2007. Pentru Consiliu Președintele F.-W. STEINMEIER